Rikunarita-ORG/Wikinium huggingface dataset:
# தொழிலாளர் சர்வாதிகாரம்

**தொழிலாளர் சர்வாதிகாரம்** ( ஆங்கிலம்: *Dictatorship of the proletariat*) அல்லது **பாட்டாளி வர்க்க சர்வாதிகாரம்** என்பது ஒரு அரசியல் கருத்து நிலை ஆகும். பொதுவுடமைக் கோட்பாட்டில் வர்க்கமற்ற சமுதாயம் அமைவதற்கு முன்பும், முதலாளி வர்க்கத்திடம் இருந்து அதிகாரத்தை கைப்பற்றிய பின்பும் உள்ள இடைப்பட்டதான ஒரு நிலையே தொழிலாளர் சர்வாதிகாரம் எனப்படுகிறது.

## பாட்டாளி வர்க்க சர்வாதிகாரத்தின் வடிவம்

முதலாளித்துவத்திலிருந்து சோசலிசத்திற்கும், சோசலிச சமுதாய கட்டமைத்திலிருந்து கம்யூனிசத்திற்கு மாறிச் செல்லும் காலகட்டத்தில் சமுதாயத்தின் அரசியல் நிறுவனமாக, கட்டாயம் இருக்க வேண்டியது பாட்டாளி வர்க்க சர்வாதிகாரம். பாட்டாளி வர்க்க சர்வாதிகார காலகட்டத்தில் நடைபெறுகிற வர்க்கப் போராட்டத்தின் ஐந்து வடிவங்கள்.

## பாட்டாளி வர்க்க சர்வாதிகாரத்தின் வளர்ச்சி

சோசலிசப் புரட்சியை விரிவுபடுத்திப் பூர்த்திசெய்வதும், முற்றிலும் பதிய பொருளாதார அமைப்பைக் கட்டுவதும், சுரண்டும் வர்க்கங்களை அப்புறப்படுத்தி சமுதாயத்தின் சமூகக் கட்டமைப்பை மாற்றுவதும்,புதிய அறிவாளி ஊழியர்களை வளர்ப்பதுபுதிய சமுதாய சமூகக் கட்டமைப்பை மாற்றுவதற்கான பணிகளைச் செய்வது, மனித உள்ளங்களில் புரட்சியை நிகழ்த்துவது, கம்யூனிச சித்தாந்தத்தின் வெற்றியை உத்திரவாதம் செய்வது, ஆகும்

## தமிழ்ச் சூழலில்

தமிழ்ச் சூழலில் இடதுசாரிகள் நெடுங்காலமாக பட்டாளி வர்க்க புரட்சியையும், அதைத் தொடர்ந்த பட்டாளி வர்க்க சர்வாதிகாரத்தையும் தமது இலக்காகப் பிரகடனப்படுத்தி இருந்தனர். எனினும் இந்த உரையாடலில் தற்காலத்தில் **புதிய சனநாயகம்**, **மக்கள் சனநாயகம்** போன்ற சொற்கள் பயன்படுத்தப்படுகின்றன.

## விமர்சனங்கள்

சோவியத் ஒன்றியத்தில், சீனாவில், கியூபாவில் தொழிலாளர் சர்வாதிகாரங்கள் ஒரு குறிப்பிட்ட காலத்தில் இயங்கியதாகக் கூறப்படுகிறது. இந்த நாடுகள் எல்லாவற்றிலும் இந்த சர்வதிகாரம் பொதுவுடமைக் கட்சி சர்வாதிகாரமாகவும், குறிப்பாக அதிகாரத்தைக் கட்டுப்படுத்திய தலைவர்களின் சர்வாதிகாரமாக விளங்கின.

அரசின்மைக் கொள்கையாளர்கள் தொழிலாளர் சர்வாதிகாரம் என்பது முதலாளித்துவம் கைக்கொண்ட அதிகாரத்தைப் போன்ற பண்புகளையே கொண்டிருக்கும் எனவும், அதனால் யாருடைய சர்வாதிகாரம் என்றாலும் எதிர்க்கப்படவேண்டும் எனவும் விமர்சித்தனர்.

## மேலும் பார்க்கவும்

* பொதுவுடமை
* பொதுவுடைமை அறிக்கை
* இடதுசாரி அரசியல்

## சான்றாவணம்
# சதாம் உசேன்

| சதாம் உசேன்  |
| --- |
|  |
| பிறப்பு | 28 ஏப்ரல் 1937 டிக்ரிட் |
| இறப்பு | 30 திசம்பர் 2006 (அகவை 69) |
| கல்லறை | Q42332073Kategori:Articles without Wikidata information |
| பணி | அரசியல்வாதி |
| சிறப்புப் பணிகள் | See Saddam Hussein's novels |
| வாழ்க்கைத் துணை/கள் | Sajida Talfah |
| விருதுகள் | Order of José Martí, Order of Civil Merit, Order of Isabella the Catholic‎, National Order of Merit, Order of Al-Khalifa, Order of the National Flag, Order of al-Hussein bin Ali, Friendship Order, Grand Cross of the Order of Isabella the Catholic, Collar of the Spanish Order of the Civil Merit, Key to the City of Detroit, Order of the Grand Conqueror, Order of the National Flag, 1st class |
| கையெழுத்து |
|  |
| [விக்கித்தரவில் தொகு] |

**சதாம் உசேன் அப்த் அல்-மஜித் அல்-திக்ரிதி** (அரபு மொழி: **صدام حسين عبد المجيد التكريتي**), (பிறப்பு: ஏப்ரல் 28, 1937 , இறப்பு: டிசம்பர் 30, 2006) இவர் ஈராக் நாட்டின் முன்னாள் அதிபராவார். இவர் ஜூலை 16, 1979ல் இருந்து ஏப்ரல் 7 2005 வரை அமெரிக்கா தலைமையிலான ஈராக் படையெடுப்பு வரையில் இவர் அந்நாட்டின் அதிபராக இருந்தார்.

ஈராக்கின் பாத் கட்சியின் முக்கிய நபரான சதாம் 1968ல் அக்கட்சி நடத்திய அதிகார கைப்பற்றலில் முக்கியப் பங்கு வகித்தார். தனது நெருங்கிய உறவினரான ஜெனரல் அகமது பாக்கரின் (أحمد حسن البكر) கீழ் துணை அதிபராகப் பணியாற்றிய சதாம், அரசுக்கும் ஆயுதப் படைகளுக்கும் இடையேயான பிரச்சினைகளை கடுமையாக அடக்கி ஆண்டு, அரசு இயந்திரத்தின் மீதான தன் கட்டுப்பாட்டை வலுவாக்கிக் கொண்டார்.

அதிபராகப் பொறுப்பு வகித்த சதாம், யதேச்சிகார அரசை (authoritarian government) நடத்தினார்.
ஈரான் – ஈராக் போர் (1980–1988) மற்றும் குவைத் போர் (1991) நடந்த காலங்களிலும் அதிகாரத்தை தன் கைப்படியில் வைத்திருந்தார். இக்காலகட்டங்களில் ஈராக் மக்களின் வாழ்க்கைத் தரம் குறைந்ததோடு அவர்களின் மனித உரிமைகளுக்கும் பங்கம் ஏற்பட்டது. சதாமின் அரசு, விடுதலை அல்லது தன்னாட்சியை வலியுறுத்திய, இனம் அல்லது சமயம் சார் இயக்கங்களை மட்டுப்படுத்தியது.

மேலை நாடுகளிடம், குறிப்பாக ஐக்கிய அமெரிக்க மாநிலங்களிடம், அவர் காட்டிய எதிர்ப்பை மெச்சி, பல அராபிய மக்கள் அவரை ஒரு பிரபலத் தலைவராகக் கருதினாலும், அனைத்துலக சமுதாயத்தினர் பலரும் அவரை சந்தேகக்கண் கொண்டே நோக்கினர். அதுவும் 1991 பெர்சிய குடாப் போருக்கு அடுத்து சில ஈராக்கி குழுக்கள் சதாமின் பாதுக்காப்பு படை குறித்த அச்சத்துடன் வாழ்ந்தனர்.

ஐக்கிய அமெரிக்க மாநிலங்கள் மற்றும் அதன் கூட்டாளிகள் இணைந்து மேற்கொண்ட 2003 ஈராக் போருக்கு பிறகு சதாமின் ஆட்சி கவிழ்க்கப்பட்டது. டிசம்பர் 13, 2003 அன்று திக்ரித்துக்கு வெளியே உள்ள பாதாள அறை ஒன்றில் ஒளிந்திருந்த சதாமை அமெரிக்கப் படையினர் கைது செய்தனர். பல மனித உரிமை மீறல் வழக்குகள் தொடர்பாக இடைக்கால ஈராக் அரசு அமைத்திருக்கும் சிறப்பு நீதிமன்றத்தில் சதாம் விசாரிக்கப்பட்டார். நவம்பர் 5, 2006 இல் அவருக்கு தூக்குத் தண்டனைத் தீர்ப்பு வழங்கப்பட்டது.

டிசம்பர் 26, 2006 இல் சதாமின் மேன்முறையீடு நிராகரிக்கப்பட்டு மரணதண்டனை உறுதி செய்யப்பட்டது. டிசம்பர் 30, 2006 உள்ளூர் நேரம் 06:05 மணிக்கு அவர் தூக்கிலிடப்பட்டார்.

## மேற்கோள்கள்

விக்கிசெய்தியில்
சதாம் உசேன் தூக்கிலிடப்பட்டார்
தொடர்பான செய்திகள் உள்ளது.
# அஞ்செலா டேவிசு

| அஞ்செலா டேவிசு |
| --- |
| அக்டோபர் 2006இல் அஞ்செலா டேவிசு |
| பிறப்பு | அஞ்செலா இவான் டேவிசு சனவரி 26, 1944 (1944-01-26) பர்மிங்காம், அலபாமா, ஐ.அ. |
| படித்த கல்வி நிறுவனங்கள் | * பிராண்டைசு பல்கலைக்கழகம், (இளங்கலை)
* கலிபோர்னியா பல்கலைக்கழகம், சான் டியேகோ,(முதுகலை)
* பெர்லினின் அம்போல்ட்டு பல்கலைக்கழகம், (முனைவர்)
 |
| பணி | கல்வியாளர், எழுத்தாளர், செயற்பாட்டாளர் |
| பணியகம் | கலிபோர்னியா பல்கலைக்கழகம், சான்டா குரூசு (பணி நிறைவு) |
| அரசியல் கட்சி | ஐக்கிய அமெரிக்கப் பொதுவுடமைக் கட்சி (1969–1991), மக்களாட்சிக்கும் சோசலிசத்திற்குமான தொடர்பாடல் குழுக்கள் (1991–நடப்பில்) |
| வாழ்க்கைத் துணை | இல்ட்டன் பிரைத்வைட் (1980–?) |
| உறவினர்கள் | பென் டேவிசு (சகோதரர்); இரெஜினால்டு டேவிசு (சகோதரர்); ஃபானியா டேவிசு ஜோர்டன் (சகோதரி) |

**அஞ்செலா இவான் டேவிசு** ( *Angela Yvonne Davis*, சனவரி 26, 1944) அமெரிக்க அரசியல் செயற்பாட்டாளரும் கல்வியாளரும் எழுத்தாளரும் ஆவார். 1960களில் ஐக்கிய அமெரிக்கப் பொதுவுடமைக் கட்சித் தலைவராக அக்காலத்திய எதிர்ப்பண்பாடு இயக்கங்களில் முன்னணி வகித்தார். கருஞ்சிறுத்தைக் கட்சியின் அலுவல்முறையான உறுப்பினராக இல்லாதபோதும், குடிசார் உரிமைகள் இயக்கங்களில் பங்கேற்றமையால் அக்கட்சியுடன் நெருங்கியத் தொடர்பு கொண்டிருந்தார். சிறைக் குற்றவாளிகளின் உரிமைகளை நிலைநாட்டப் பாடுபட்டார்; இதற்காக *கிரிட்டிகல் ரெசிஸ்டன்சு* என்ற அமைப்பை நிறுவினார். இது சிறை-தொழிற்சாலை முறையை எதிர்த்தது.

கலிபோர்னியா பல்கலைக்கழகத்தின் சான்டா குரூசு வளாகத்தில் உணர்வியல் வரலாற்றுத் துறையில் பேராசிரியையாக இருந்து பணி ஓய்வு பெற்றார். அதே பல்கலைக்கழகத்தின் பெண்ணியக் கல்வி துறைக்கு முன்னாள் இயக்குநராகவும் இருந்துள்ளார்.

இவருக்கு பெண்ணியம், ஆபிரிக்க-அமெரிக்கர்கள், மார்க்சியம், பரப்பிசை, சமூக உணர்வியல், தண்டனை மற்றும் சிறைச்சாலைகள் குறித்த மெய்யியல் ஆகியவற்றில் ஆய்வுக்கான விருப்பம் இருந்தது. பொதுவுடமைக் கட்சியில் உறுப்பினராக இருந்தமையால் 1969இல் கலிபோர்னியா மாநிலத்தின் பல்கலைக்கழகங்களில் இவர் பணியாற்றுவதற்குத் தடை விதிக்க ரானல்ட் ரேகன் கோரினார். 1980களில் இரண்டு முறை ஐக்கிய அமெரிக்க பொதுவுடமைக் கட்சியின் சார்பில் அமெரிக்கத் துணைக் குடியரசுத் தலைவர் பதவிக்குப் போட்டியிட்டார்.

## மேற்சான்றுகள்
# புரையழற்சி

| புரையழற்சி |
| --- |
|  |
| வகைப்பாடு மற்றும் வெளிச்சான்றுகள் |
| சிறப்பு | செவிநாசிமிடற்றியல் (Otorhinolaryngology) |
| ஐ.சி.டி.-10 | J01., J32. |
| ஐ.சி.டி.-9 | 461, 473 |
| நோய்களின் தரவுத்தளம் | 12136 |
| மெரிசின்பிளசு | 000647 |
| ஈமெடிசின் | article/232670 |
| பேசியண்ட் ஐ.இ | புரையழற்சி |
| ம.பா.த | D012852 |

**புரையழற்சி** (Sinusitis) அல்லது **சைனஸ் தொற்றுநோய்** அல்லது **நாசிப்புரையழற்சி** (rhinosinusitis), என்பது நாசிப்பக்க வடிகுழல்களில் அழற்சியினால் ஏற்படும் அறிகுறிகளைக் குறிப்பிடுகிறது. பொதுவான அறிகுறிகளாகக் கெட்டியான மூக்குச்சளி, மூக்கடைப்பு, முகத்தில் வலி ஆகியவற்றைக் குறிப்பிடலாம். காய்ச்சல், தலைவலி, நாற்றம், தொண்டைக் கமறல், இருமல் போன்றவை பிற அறிகுறிகளாகும். இருமல் இரவு நேரங்களில் கடுமையானதாக இருக்கும். கடுமையான உடல்நலச் சிக்கல்கள் ஏற்படுவது அரிதான ஒன்றாகும். நான்கு வாரங்களுக்குக் குறைவான காலம் நீடித்தால் கடிய நாசிப்புரையழற்சி எனவும் [(acute rhinosinusitis (ARS)], பன்னிரெண்டு வாரங்களுக்கு மேல் நீடித்தால் நாட்பட்ட நாசிப்புரையழற்சி [chronic rhinosinusitis (CRS)] எனவும் அழைக்கப்படுகிறது.

## மேற்கோள்கள்
# செயற்கைக்கோள் அட்டவணை எண்

**செயற்கைக்கோள் அட்டவணை எண்** (*Satellite Catalog Number*, அல்லது *NORAD Catalog Number*, *NASA catalog number*, *USSPACECOM object number* அல்லது சுருக்கமாக *Catalog number*) எனப்படுவது புவியைச் சுற்றி வரும் செயற்கைக்கோள்கள் அனைத்துக்கும் அவற்றை அடையாளப்படுத்துவதற்காக USSPACECOM என்ற நிறுவனத்தினால் வழங்கப்படும் ஓர் 5-இலக்க எண் ஆகும். முன்னர் இந்த அட்டவணை NORAD அமைப்பினால் வழங்கப்பட்டு வந்தது. இவ்வட்டவணையில் முதலாவது இலக்கமான 00001 என்பது 1957 அக்டோபர் 4 ஆம் நாளில் சோவியத் ஒன்றியம் ஏவிய இசுப்புட்னிக் 1 செயற்கைக்கோளை அடையாளப்படுத்துகிறது.

2012 டிசம்பரில் நாசா வெளியிட்ட தரவொன்றின் படி, 1957 ஆம் ஆண்டு முதல் 6,916 செயற்கைக்கோள்கள் விண்ணுக்கு ஏவப்பட்டுள்ளன.

## இவற்றையும் பார்க்க

* அனைத்துலக அடையாளக் குறியீடு

## மேற்கோள்கள்

## வெளி இணைப்புகள்

* NSSDC Master Catalog
* NSSDC Master Catalog Spacecraft query
* NSSDC SPACEWARN Bulletin
* Space-Track
# விண் சூரியத் திறன்

**On the left**: Part of the solar energy is lost in its way through the atmosphere by the effects of reflection and absorption.**On the right**: Space-based solar power systems are an attempt to convert in space, outside the atmosphere, to avoid these losses.
**விண் சூரியத் திறன்** என்பது விண்ணில் சூரியத் திறனை சேர்த்து, புவியில் பயன்படுத்துவதை ஏதுவாக்கும் ஒரு ஒருங்கியம் ஆகும். இந்த ஏற்பாடு புவியில் சூரிய கலங்களைக் கொண்டு பெறப்படும் சூரிய திறனில் இருந்து வேறுபட்டதாகும். இந்த ஏற்பாட்டில் சூரிய ஆற்றலை விண்ணில் இருக்கும் திறன் செய்மதிகள் சேமித்து, புவிக்கு அனுப்பும். புவியின் காலநிலை, நேரம், புவிமண்டலம் ஆகியவற்றின் இடையூறு இல்லாமல் இந்த சேகரிப்பு நிகழும்.

## Videos

* Powering the Planet பரணிடப்பட்டது 2009-10-20 at the வந்தவழி இயந்திரம் 20-minute streaming video from The Futures Channel that provides a "101" on space-based solar power
* Space Solar Power NewSpace 2010 Panel,72 minutes Featuring Dr Feng Hsu
* Space Solar Power and Space Energy Systems SSI - Space Manufacturing 14 Panel - 2010 - 27 min
* NASA DVD in 16 Parts
* Space Solar Power Press Conference September 12, 2008 (71 minutes)
* Google Tech Talk - Electricity from Orbit: The Case for R & D (55 minutes,2007)
* Presentation ESA
* Space Solar Power Systems (SSPS) on JAXA Channel 7 minutes
# நவாசா தீவு

நவாசா தீவின் வரைபடம்
**நவாசா தீவு** (ஆங்கிலம்: Navassa Island) (பிரெஞ்சு: **La Navase**) கரிபியன் கடலில் உள்ள ஓர் சிறிய ஆளில்லாத தீவாகும். இதனை ஐக்கிய அமெரிக்கா தனது மீன் மற்றும் வனத்துறை மூலம் ஆட்கொண்டுள்ளது. ஆயின் எயிட்டி இத்தீவை 1801இலிருந்து தனது பகுதியாக இருந்ததாக உரிமை கோருகிறது..

நவாசா தீவு கியூபாவிற்கு தெற்காகவும், ஜமைக்காவிற்கு கிழக்கிலும் எயிட்டிக்கு மேற்கிலும் உள்ளது. ஐக்கிய அமெரிக்க அரசின் படமாதலால் அதற்குரியதாகக் காட்டுகிறது
## மேற்கோள்கள்

## வெளியிணைப்புகள்

* STATE OF NAVAZA பரணிடப்பட்டது 2011-07-11 at the வந்தவழி இயந்திரம்
* Navassa Island profile பரணிடப்பட்டது 2012-02-04 at the வந்தவழி இயந்திரம் - Office of Insular Affairs|OIA
* A photographic tour of Navassa Island பரணிடப்பட்டது 2011-03-23 at the வந்தவழி இயந்திரம் - USGS
* Navassa Island World Factbook entry பரணிடப்பட்டது 2015-09-05 at the வந்தவழி இயந்திரம் - CIA
* The King of Navassa Island பரணிடப்பட்டது 2007-08-23 at the வந்தவழி இயந்திரம்
* Navassa Island Coral Reefs பரணிடப்பட்டது 2012-02-06 at the வந்தவழி இயந்திரம்
* U.S Fish & Wildlife Service: Navassa National Wildlife Refuge பரணிடப்பட்டது 2012-05-18 at the வந்தவழி இயந்திரம்
* Fabio Spadi (2001), *Navassa: Legal Nightmares in a Biological Heaven? பரணிடப்பட்டது 2011-01-22 at the வந்தவழி இயந்திரம்*, *Boundary & Security Bulletin*
* *The Navassa island riot. Illustrated. Published by the National Grand Tabernacle, Order of Galillean Fishermen, Baltimore, Md.*
* Bill Warren, the King of Navassa Island
* Warren v. United States பரணிடப்பட்டது 2010-05-17 at the வந்தவழி இயந்திரம்
# எலினோர் ஒசுட்ரொம்

எலினோர் ஒச்ட்ரோம்
Elinor Ostrom| எலினோர் ஒசுட்ரொம் (2009) |
| தேசியம் |  ஐக்கிய அமெரிக்கா |
| நிறுவனம் | இந்தியானா பல்கலைக்கழகம், அரிசோனா மாநிலப் பல்கலைக்கழகம் |
| துறை | பொது பொருளியல் |
| கல்விமரபு | New institutional economics |
| பயின்றகம் | கலிபோர்னியா பல்கலைக்கழகம் (லாஸ் ஏஞ்சலஸ்) |
| விருதுகள் | பொருளியலுக்கான நோபல் நினைவுப் பரிசு (2009) |

**எலினோர் ஒசுட்ரொம்** (*Elinor Ostrom*, பிறப்பு: ஆகஸ்ட் 7, 1933) என்பவர் அமெரிக்க அரசியல் அறிவியலாளர். இவர் 2009 ஆம் ஆண்டிற்கான பொருளியலுக்கான நோபல் நினைவுப் பரிசை அமெரிக்கரான ஒலிவர் வில்லியம்சன் என்பவருடன் சேர்ந்து பெற்றார். காடுகள், நீர்ப்பாசனத் தொகுதிகள் மற்றும் புல்வேளி மேய்ச்சல் நிலங்கள் போன்ற இயற்கையான வளங்களின் பயன்பாட்டை அரசாங்க மற்றும் தனியார் துறைகளின் கட்டுப்பாட்டில் இருப்பதைப் பார்க்கிலும், எவ்வாறு சிறப்பாக முகாமைத்துவம் செய்யலாம் என்று காட்டியதற்காக, இவருக்கு இந்த பரிசை வழங்கப்பட்டது. பொருளியலில் நோபல் பரிசு பெற்ற முதல் பெண் இவரே ஆவார்.

## மேற்கோள்கள்

## வெளி இணைப்புகள்

* Elinor Ostrom Curriculum Vitae பரணிடப்பட்டது 2011-10-17 at the வந்தவழி இயந்திரம்
* Center for the Study of Institutional Diversity பரணிடப்பட்டது 2006-12-06 at the வந்தவழி இயந்திரம்
* Press release from the Royal Swedish Academy of Sciences announcing her Nobel Prize in Economics (October 12, 2009).
# பண்டமாற்று

**பண்டமாற்று** (*barter*) என்றால் ஒரு பொருளுக்காக இன்னும் ஒரு பொருளை பரிமாற்றி கொள்ளுதல். இது ஒரு பழங்கால செலாவணியாகும். உலகம் முழுவதும் பண்ட மாற்றுமுறை புழக்கத்தில் இருந்துள்ளது. அதாவது ஒரு கொத்து அரிசிக்கு ஒரு கொத்து பயறை பெற்றுக்கொள்ளலை எடுத்துக்காட்டாக கொள்ள முடியும். இதுவே ஆரம்ப காலத்தில் பின்பற்றப்பட்ட முறை ஆகும். இதில் பல வரையறைகள் காணப்பட்டன. ஆகையால் இம்முறை தோல்வியுற்றது. உதாரணம் ஒரு மாட்டைக் கொண்டு ஒரு சேவையை பரிமாற்ற முயலும் போது உள்ள பிரச்சினை. இதன் முலம் வியாபாரம் தோற்றம் பெற்றது.

## தமிழகத்தில் பண்டமாற்று

பழங்காலத்தில் வாழ்ந்த தமிழர் அன்றாட தேவையான அரிசி, பருப்பு, உப்பு, பால், தயிர், மீன், இறைச்சி முதலிய பொருள்களை காசு கொடுத்து வாங்காமல் பண்டமாற்று செய்துகொண்டார்கள். அதிக விலையுள்ள பொருளைமட்டும் காசு கொடுத்து வாங்கினார்கள். பெரிய பட்டினங்களிலும், நகரங்கிளிலும் காசுகொடுத்து வாங்கும் முறை இருந்தபோதிலும் ஊர்களிலும் கிராமங்களிலும் பொதுவாக பண்டமாற்றே புழக்கத்தில் இருந்துள்ளது. மதுரை மாவட்ட கிராமங்களில் பண்டமாற்று முறை இப்போதும் நடைபெற்று வருகிறது.

## இலக்கியத்தில்

இடையான் பாலைக் கொடுத்து அதற்கு ஈடாகத் தானியத்தை மாற்றிக் கொண்டதை முதுகூத்தனார் *பாலொடு வந்து கூழொடு பெயரும் யாடுடை இடையன்* என்று (குறுந்தொகை 221.3-4) கூறுகிறார்.

## முதன்மை வரையறைகள்

பண்டமாற்றில் முதன்மை வரையறைகள்:

* இரட்டை பொருந்துகை இன்மை.
* இடத்துக்கு இடம் சுமந்துசெல்வது சிரமம்.
* சேவைகளுக்குப் பெறுமதி இடுவது சிரமம்.

## கருவிநூல்

பழங்காலத் தமிழர் வாணிகம், மயிலை சீனி.வேங்கடசாமி

## குறிப்புகளும் மேற்கோள்களும்
# எதிர்ப்புப் போராட்டம்

2014 இல் மாணவர்கள் நடத்திய எதிர்ப்புப் போராட்டம்
**எதிர்ப்புப் போராட்டம்** (*protest*) என்பது சமூக, அரசியல், பொருளாதார உரிமை மறுப்புக்கள், வன்முறை, அதிகார கட்டுப்படுத்தல்கள், சுரண்டல்கள் போன்ற அநீதிகளைகளையோ அல்லது அநீதிகள் என்று தாம் கருதுபவற்றையோ தனி மனிதரோ அல்லது மனிதக் குழுக்களோ எதிர்க்கும் ஒரு வழிமுறை ஆகும். தெரிந்தோ தெரியாமலோ, திட்டமிட்டோ திட்டமிடாமலோ, வழக்கமாக இயங்கிவரும் கட்டமைப்புக்களின் தன்மை காரணமாகவோ இழைக்கப்படும் அநீதிகளுக்கு பொறுப்பான மனிதர்களையோ அல்லது கட்டமைப்புக்களையோ இனம்கண்டு, எதிர்த்து விடிவு பெற வேண்டிய அவசியம் ஒவ்வொரு மனிதருக்கும் அல்லது மனிதக் குழுக்களுக்கும் எழுகின்றது. அச்சந்தர்ப்பங்களில் அநீதி அம்சங்களை எப்படி எதிர்த்து நல்வழிப் படுத்துவது, அல்லது தவறுகளை உணர வைப்பது என்பது முக்கிய கேள்வியாக எழுகின்றது.

## எதிர்ப்புப் போராட்ட வடிவங்கள்

எதிர்ப்பைத் தெரிவிக்க இரண்டு முக்கிய வழிமுறைகள் உண்டு. அவை:

1. அறவழிப் போராட்டம்
2. ஆயுதவழிப் போராட்டம்

### அறவழிப் போராட்டம்

*அறவழிப் போராட்டம்* வன்முறை அற்ற போராட்ட வடிவங்களை வலியுறுத்துகின்றது. போராட்டத்தின் இலக்கு அநீதியை எதிர்ப்பது மட்டுமே. அதாவது, அதற்கு பொறுப்பான மனிதர்களின் தவறை உணரவைத்து மாற்றத்தைக் கொண்டுவரவது. அந்த மனிதர்களை பழிவாங்குவதோ, அல்லது தண்டனைக்கு உட்படுத்துவையையோ அறவழிப் போராட்டம் மைய இலக்காக கொள்வது இல்லை.

அறப்போராட்ட வழிமுறையில் அகிம்சை, சத்தியாக்கிரகம், ஒத்துழையாமை, புறக்கணிப்புமுக்கிய போராட்ட வடிவங்கள் ஆகும். அறப்போராட்ட வழிமுறைகள் அனேக மனிதர்கள் அடிப்படையில் நல்நோக்கு கொண்டவர்கள், அனைவரும் வேண்டிய பெற்று நல்வாழ்க்கை வாழ விரும்புவர்கள் என்ற நம்பிக்கையில் அமைந்தது.

### ஆயுதவழிப் போராட்டம்

ஆயுதப் போராட்டம் வன்முறைப் போராட்டம் ஆகும். பொதுவாக இது அறவழிப் போராட்ட வடிவங்கள் பயனற்றவை என்று நடைமுறையில் உணரப்படும்போது, கடைசிக்கட்ட நடவடிக்கையாக அல்லது தற்காப்பு நடவடிக்கையாக மேற்கொள்ளப்படுவதாகவே கூறப்படுகின்றது. ஆயுதப்போராட்ட வழிமுறையில் மரபுவழிப் போர், கரந்தடிப் போர், பயங்கரவாதம் முக்கிய வடிவங்கள் ஆகும்.

## தமிழ்ச் சூழலில் எதிர்ப்பு போராட்டம்

தமிழ்ச் சூழலில் எதிர்ப்பு போராட்டம் பற்றி விரிவான ஆய்வுகள் இதுவரை இல்லை. பக்தி இயக்கம், சுயமரியாதை இயக்கம், திராவிட இயக்கம், தலித் இயக்கங்கள், ஈழப் போராட்ட இயக்கங்கள் போன்றவை தமிழ்ச் சூழலில் எதிர்ப்பு போராட்டத்தின் வினையாக்கங்கள் எனலாம். இவை பெரும்பாலும் சமய, சமூக, அரசியல் அடக்குமுறைகளுக்கு எதிராக எழுந்தன.

பொருளாதார பிரச்சினைகளை முன்வைத்த இடதுசாரி தமிழ் அமைப்புகள் தமிழ்ச்சூழலில் வலுப்பெறவில்லை. சுற்றுசூழல் பேணலை அல்லது பாதுகாப்பை முன்னிறுத்தும் அமைப்புகளும் தமிழ்ச்சூழலில் இன்னும் முதிர்ச்சி பெறவில்லை.

## இவற்றையும் பார்க்க

* எதிர்ப்புப் போராட்ட தலைப்புகள் பட்டியல்

## வெளி இணைப்புகள்

* Gene Sharp’s list of 198 methods of nonviolent action பரணிடப்பட்டது 2007-06-06 at the வந்தவழி இயந்திரம்
* அகிம்சையின் மரணம்
* அகிம்சையைப் பேசி நாசமாய்ப் போய் விட்டோம்! - பெரியார்
* இலங்கையில் காந்தியின் பொருத்தம் - கலாநிதி குமார் ரூபசிங்க பரணிடப்பட்டது 2007-09-27 at the வந்தவழி இயந்திரம்
* Towards a theory of protest பரணிடப்பட்டது 2007-09-27 at the வந்தவழி இயந்திரம்
* Diffusion Models of Cycles of Protest as a Theory of Social Movements

### தமிழ்நாடு தலித் போராட்ட முனைகள்

விக்கிமீடியா பொதுவகத்தில்,
 Demonstrations and protests
என்பதில் ஊடகங்கள் உள்ளன.

* எதிர்ப்பு போராட்ட போராளியின் பகிர்வுகள்

## மேற்கோள்கள்
# தேர்தல் எல்லை வரையறை

'*தேர்தல் **எல்லை வரையறை' (Electoral boundary delimitation அல்லது **தொகுதி வரையறை**) என்பது மாநிலங்கள், மாவட்டங்கள் அல்லது பிற நகராட்சிகள் போன்ற தேர்தல் தொடர்புடைய பிரிவுகளின் எல்லைகளை வரையறுததலைக் குறிக்கும். இது "மறுபகிர்வு செய்தல்" என்றும் அழைக்கப்படலாம். இது, மாவட்டங்கள் முழுவதும் மக்கள் தொகையின் சமநிலையின்மையை தடுக்க பயன்படுத்தப்படுகிறது. அமெரிக்காவில், இது மறுவரையறை என்று அழைக்கப்படுகிறது. சமநிலையற்ற அல்லது பாரபட்சமான எல்லை நிர்ணயம் "கெர்மாண்டரிங்" என்று அழைக்கப்படுகிறது. நியாயமான எல்லை நிர்ணயத்திற்கு உத்தரவாதம் அளிக்கும் சர்வதேச அளவில் ஒப்புக் கொள்ளப்பட்ட செயல்முறைகள் எதுவும் இல்லை என்றாலும், காமன்வெல்த் செயலகம், ஐரோப்பிய ஒன்றியம் மற்றும் தேர்தல் அமைப்புகளுக்கான சர்வதேச அறக்கட்டளை (ஐ. எஃப். இ. எஸ்) போன்ற பல அமைப்புகள் பயனுள்ள எல்லை நிர்ணயத்திற்கான வழிகாட்டுதல்களை முன்மொழிந்துள்ளன.

## வழிமுறைகள்

நாடுகள் தேர்தல் மாவட்டங்களை வெவ்வேறு வழிகளில் வரையறுக்கின்றன. சில நேரங்களில் இவை பாரம்பரிய எல்லைகளின் அடிப்படையிலும் சில நேரங்களில் பிராந்தியத்தின் இயற்பியல் பண்புகளின் அடிப்படையிலும் வரையப்படுகின்றன மற்றும் பெரும்பாலும், இப்பகுதியின் சமூக, அரசியல் மற்றும் கலாச்சார சூழல்களை அடிப்படையாகக் கொண்டுள்ளன.

எல்லை வரையறையின் இந்த செயல்முறைகள் பல்வேறு சட்ட நியாயப்படுத்தல்களைக் கொண்டிருக்கலாம். எல்லை வரையறையினால் ஏற்படும் தாக்கமானது தொகுதிகளில் சக்திவாய்ந்த விளைவுகளினை ஏற்படுத்தும். எல்லை நிர்ணயத்திற்கான சட்ட கட்டமைப்பானது ஒரு நாட்டின் அரசியலமைப்பில் குறிப்பிடப்பட்டுள்ளது.

### ஐ. எஃப். இ. எஸ்.

தேர்தல் அமைப்புகளுக்கான சர்வதேச அறக்கட்டளையின் உதவியுடன் நடத்திய தனது ஆய்வில், *டாக்டர் லிசா ஹேண்ட்லி* பின்வரும் கருத்துகளை பரிந்துரைக்கிறார்.

1. மக்கள் தொகை அடர்த்தி
2. போக்குவரத்து மற்றும் தகவல் தொடர்பு வாய்ப்புகள்
3. புவியியல் அம்சங்கள்
4. தற்போதுள்ள மனித குடியேற்ற முறைகள்
5. தேர்தல் பகுதியின் நிதி நிலைத்தன்மை மற்றும் நிர்வாகத் திறன்
6. எல்லை நிர்ணயத்தின் நிதி மற்றும் நிர்வாக விளைவுகள்
7. தற்போதுள்ள எல்லைகள்
8. ஆர்வமுள்ள சமூகம்

மேலும், பின்வரும் செயல்முறை இருக்க வேண்டும் என்று அவர் பரிந்துரைக்கிறார்.

* சமூகத்தின் பிரதிநிதியாக இருக்கும் ஒரு சுயாதீனமான மற்றும் பக்கச்சார்பற்ற அமைப்பால் இது நிர்வகிக்கப்பட வேண்டும், இதில் பொருத்தமான திறன்களைக் கொண்ட நபர்கள் இருப்பதை உறுதி செய்ய வேண்டும்.
* மக்கள் தொகை, விநியோகம், ஆர்வமுள்ள சமூகம், வசதி, புவியியல் அம்சங்கள் மற்றும் பிற இயற்கை அல்லது நிர்வாக எல்லைகள் போன்ற தெளிவாக அடையாளம் காணப்பட்ட அளவுகோல்களின் அடிப்படையில் நடத்தப்பட வேண்டும்.
* ஆலோசனை மூலம் பொதுமக்களுக்கு அணுகக்கூடியதாக மாற்றப்படும்
* அரசியல் குழுக்கள் அல்லது அரசியல் நலன்களுக்கு சாதகமாக தேர்தல் எல்லைகளை வரையறை செய்வது தடுக்கப்படல் வேண்டும்
* ஒரே ஒரு அமைப்பினால் நடத்தப்பட வேண்டும்.
* தேசிய மற்றும் உள்ளூர் அரசாங்கங்களின் அனைத்து துறைகளையும் உள்ளடக்கியது.

## மேலும் காண்க

* இந்திய எல்லை நிர்ணய ஆணையம்
* கெர்ரிமாண்டரிங்

## மேற்கோள்கள்

## வெளி இணைப்புகள்

* கடல்சார் எல்லை நிர்ணய ஒப்பந்தங்களின் ஐ. நா. தரவுத்தளம் பரணிடப்பட்டது 2019-09-04 at the வந்தவழி இயந்திரம் 2019-09-04 at the Wayback Machine
# நில மானிய முறைமை

வேட்டையாடி குழுக்களாக திரிந்த மனிதன், பின்னர் வேளாண்மை கற்றுக் கொண்டான். வேளாண்மையின் பலனாக ஊர், நகர கட்டமைப்புக்கள் எழுந்தன. இக்கட்டமைப்புகளின் மிகவும் பரவலான வடிவமே **நிலக்கிழாரியம்** (feudalism). இது **நிலமானிய முறை** என்றும் வழங்கப்படுகிறது. உழவுக்கு முதலான நிலத்தை உரிமைப்படுத்திக்கொண்ட நிலக் கிழார்கள் பெரும்பான்மை மக்களின் உழைப்பைப் பெற்று கூலி வழங்கி ஒழுங்குபடுத்தியதே **நிலக்கிழாரியம்** (*feudalism*). இந்தியாவில் இது பல ஊர்களில் நடைமுறையில் இருக்கின்றது. இந்த நடைமுறை, நிலத்தின் உரிமையை குமுகாய அமைப்பின் ஊடாக தனியுடமையாக்கி மாற்றான் உழைப்பின் பயனை அனுபவிக்கும் நீதியற்ற தன்மைக்கு இட்டுச் சென்றது என்பது இன்று கண்கூடு. நிலமானிய முறை மத்திய கால ஐரோப்பாவில் பரவலாகக் காணப்பட்டது. இந்தக் காலகட்டத்தில் அரசனைக் காட்டிலும் பிரபுக்களிடம் அதிக அதிகாரம் உருவாகியது.

## மேற்கோள்கள்
# இந்தியத் தேர்தல்கள்

இந்தியக் குடியரசு உலகில் உள்ள மக்களாட்சி நாடுகளில் அதிக மக்கள் தொகை கொண்டதாகும். 18 வயது நிரம்பிய அனைத்து இந்தியக் குடிமக்களுக்கும் வாக்குரிமை அளிக்கப்பட்டுள்ளது. 2009ம் ஆண்டு கணக்கின்படி 71.4 கோடி பேர் இந்தியாவில் வாக்குரிமை பெற்றிருந்தனர்.

இந்திய நாடாளுமன்றத்தின் கீழவையான மக்களவை, மாநில சட்டமன்றங்களுக்கும், உள்ளாட்சி அமைப்புகள் ஆகியவற்றுக்கு நேரடித் தேர்தல்கள் நடைபெறுகின்றன. ஒரு வாக்காளருக்கு ஒரு வாக்கு என்ற விதிப்படி இத்தேர்தல்கள் அமைகின்றன. வேட்பாளர்களும் அதிக வாக்குகளைப் பெற்றவர் (plurality) வெற்றி பெறுகிறார். நாடாளுமன்றத்தின் மேலவையான மாநிலங்களவை உறுப்பினர்கள், இந்தியக் குடியரசுத் தலைவர், இந்தியக் குடியரசுத் துணைத் தலைவர் ஆகியோர் நேரடித் தேர்தல் மூலம் தேர்ந்தெடுக்கப்படுவதில்லை. மாறாக நேரடியாக மக்களால் தேர்ந்தெடுக்கப்பட்ட பிரதிநிதிகளால் தேர்ந்தெடுக்கப்படுகின்றனர்.

தேசிய அளவில் தேர்தல்களை இந்தியத் தேர்தல் ஆணையம் நடத்துகிறது. இது ஒரு தன்னாட்சி பெற்ற அமைப்பு. இது தவிர மாநில அளவிலான தேர்தல்களை நடத்த மாநிலந்தோறும் இதன் கீழ் மாநில தேர்தல் ஆணையங்கள் செயல்படுகின்றன. 20ம் நூற்றாண்டின் இறுதிவரை வாக்குச்சீட்டுகளை பயன்படுத்தி தேர்தல்கள் நடத்தப்பட்டன. தற்போது பெரும்பாலும் மின்னணு வாக்குப்பதிவு இயந்திரங்களைப் பயன்படுத்தி நடத்தப்படுகின்றன.

## மேலும் காண்க

* இந்தியப் பொதுத் தேர்தல்கள்

## மேற்கோள்கள்
# நுகர்வு

பொருளியலில் **நுகர்வு** (*consumption*) என்பது, பண்டங்களினதும், சேவைகளினதும் பயன் பெறுதற்குரிய இறுதிப் பயன்பாட்டைக் குறிக்கும்.

## கேனீசியன் பொருளியலும் கூட்டு நுகர்வும்

கேனீசியன் பொருளியலில், கூட்டு நுகர்வு என்பது, மொத்தத் தனியாள் நுகர்வு ஆகும். இது, வருமானத்தில் இருந்து அல்லது, சேமிப்பில் இருந்து அல்லது கடன் வாங்கிய நிதியின் மூலம் வாங்கப்படும் நடப்பில் உற்பத்தி செய்யப்பட்ட, பண்டங்களையும் சேவைகளையும் வாங்குவதைக் குறிக்கும்.

## வரலாறு

ஜான் மேனார்ட் கேனெஸ் (ஆங்கிலம்:John Maynard Keynes) என்பவர் நுகர்வுச் செயற்பாடு என்னும் எண்ணக்கருவை உருவாக்கினார். இதன்படி நுகர்வு என்பது இரு பகுதிகளைக் கொண்டிருக்கிறது:

1. தூண்டிய நுகர்வு
2. தனித்தியங்கும் நுகர்வு

## ஆய்வுகள்

நுகர்வு பற்றிய ஆய்வுகள், சமூகமும், தனியாட்களும் (தனி நபர்களும்) எவ்வாறு, ஏன் பண்டங்களையும், சேவைகளையும் நுகர்கிறார்கள் என்றும், எப்படி இது சமூக மற்றும் மனிதத் தொடர்புகளைப் பாதிக்கிறது என்பதையும் அறிய முயல்கின்றன. இன்றைய ஆய்வுகள், பொருள் விளக்கம், அடையாள உருவாக்கத்தில் நுகர்வின் பங்கு, நுகர்வோர் சமூகம் ஆகியவை தொடர்பில் கவனம் செலுத்துகின்றன. முன்பு, உற்பத்தி, அதனைச் சூழவுள்ள அரசியல், பொருளாதார விடயங்களோடு ஒப்பிடுகையில், நுகர்வு என்பது முக்கியமற்ற ஒன்றாகவே நோக்கப்பட்டது. நுகர்வோர் சமூகத்தின் வளர்ச்சியும், சந்தையில் வளர்ந்துவரும் நுகர்வோர் சக்தியும், சந்தைப்படுத்தல், விளம்பரம் செய்தல், நெறிமுறைசார் நுகர்வின் (ethical consumption) வளர்ச்சி, போன்றவையும், நுகர்வை, நவீன வாழ்க்கை முறையின் முக்கிய விடயமாக ஏற்றுக்கொள்ள வைத்துள்ளன. நுகர்வு சார்ந்த சமூகவியல், வெப்லென் (Veblen) என்பாரின் *கவனத்தை ஈர்க்கும்* நுகர்வு பற்றிய ஆரம்பகால ஆக்கத்தைக் கடந்து வெகுதூரம் முன்னேறிவிட்டது. உற்பத்தியாளர்களாலும், சமூக நிலைமைகளாலும் பாதிக்கப்படுபவர்களாக நுகர்வோரை நோக்கும் அணுகுமுறை வளர்ந்து வருவதனால், இன்றைய கோட்பாடுகள், நுகர்வைக் கட்டுப்படுத்தும் பொருளாதார, பண்பாட்டுக் காரணிகளைப் பற்றி ஆராய்கின்றன.

## மேற்கோள்கள்